cyanic-selkie/wikianc huggingface dataset:
ตะเคียน
ตะเคียน หรือ ตะเคียนทอง เป็นไม้ยืนต้นในวงศ์ไม้ตะเคียน สามารถพบในประเทศบังกลาเทศ, ประเทศกัมพูชา, ประเทศอินเดีย, ประเทศลาว, ประเทศมาเลเซีย, ประเทศพม่า, ประเทศไทย และประเทศเวียดนาม ต้นตะเคียนสามารถโตสูงถึง 45 เมตร โดยฐานลำต้นมีเส้นผ่าศูนย์กลางที่กว้างถึง 4.5 เมตร ต้นตะเคียนมักเติบโตในป่า โดยเฉพาะริมแม่น้ำที่บริเวณความสูงระหว่าง 0 ถึง 600 เมตร ในบางบริเวณเช่นเบงกอลตะวันตกและหมู่เกาะอันดามันมักปลูกเป็นต้นไม้ร่มเงา เนื่องจากเนื้อไม้ของต้นนี้มีค่า ทำให้มันอยู่ในกลุ่มชนิดที่ถูกคุกคามในที่อยู่อาศัยธรรมชาติ
ตะเคียนยังมีชื่อพื้นเมืองอื่น ๆ อีกดังนี้ : กะกี้ โกกี้ (กะเหรี่ยง เชียงใหม่) แคน (ตะวันออกเฉียงเหนือ, เลย) จะเคียน (เหนือ) จืองา (มลายู นราธิวาส) จูเค้ โซเก (กะเหรี่ยง กาญจนบุรี) ตะเคียนใหญ่ (กลาง) ตะเคียนทอง (กลาง, ประจวบคีรีขันธ์) ไพร (ละว้า เชียงใหม่)
ลักษณะทางพฤกษศาสตร์
ตะเคียนเป็นไม้ยืนต้นขนาดใหญ่ สูง 20-40 เมตร ไม่ผลัดใบ เรือนยอดเป็นพุ่มทึบกลมหรือรูปเจดีย์ต่ำ เปลือกหนาสีน้ำตาลดำ แตกเป็นสะเก็ด กระพี้สีน้ำตาลอ่อน แก่นสีน้ำตาลแดง ใบรูปไข่แกมรูปหอก หรือรูปดาบ กว้าง 3-10 เซนติเมตร ยาว 6-14 เซนติเมตร เนื้อใบค่อนข้องหนา ปลายใบเรียว โคนใบบนป้านและเบี้ยว หลังใบที่ตุ่มเกลี้ยง ๆ อยู่ตามง่ามแขนงใบ เส้นแขนงใบมี 9-13 คู่ ปลายโค้ง แต่ไม่จรดกัน ดอกเล็ก ออกเป็นช่อยาว สีขาว ตามง่ามใบและปลายกิ่ง กลีบเลี้ยงและกลีบดอกอย่างละ 5 กลีบ โดยเชื่อมติดกัน มีกลิ่นหอม ผล กลม หรือรูปไข่เกลี้ยง ปลายมน เป็นติ่งคล้ายหนามแหลม ขนาดเส้นผ่าศูนย์กลาง 0.6 เซนติเมตร ยาว 1 เซนติเมตร ปีกยาว 1 คู่ รูปใบพาย
การกระจายพันธุ์
ตะเคียนมีการกระจายพันธุ์ตามธรรมชาติทางตอนใต้ และตะวันออกเฉียงใต้ของทวีปเอเชีย ในแถบประเทศไทย พม่า ลาว เวียดนาม กัมพูชา มาเลเซีย บังกลาเทศ และอินเดีย พบในป่าดิบชื้น
การนำไปใช้ประโยชน์
ประโยชน์ตะเคียนทอง
สโมสรฟุตบอลยูเทรกต์
สโมสรฟุตบอลยูเทรกต์ (Football Club Utrecht) เป็นสโมสรฟุตบอลที่ตั้งอยู่ที่เมืองยูเทรกต์ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 กรกฎาคม ค.ศ. 1970 โดยเป็นการรวมตัวกันของสโมสร 3 แห่งได้แก่ เฟเฟ โดส, อูเอสเฟ เอลิงก์ไวก์ และเฟโลกซ์
จากนั้น สโมสรฟุตบอลยูเทรกต์ประสบความสำเร็จคว้าแชมป์ฟุตบอลรายการถ้วยมาครองได้ 3 ครั้งใน ค.ศ. 1985, 2003 และ 2004 และคว้าแชมป์ฟุตบอลซูเปอร์คัพรายการโยฮันไกรฟฟ์สคาลใน ค.ศ. 2005 นับเป็นสโมสรแรกนอกจากสามทีมยักษ์อย่างอายักซ์, ไฟเยอโนร์ด และเปเอสเฟ ที่ครองแชมป์รายการนี้ได้ นอกจากนี้ ยูเทรกต์ยังเป็นอีกหนึ่งทีมที่ไม่เคยตกชั้นจากลีกสูงสุดเอเรอดีวีซีของเนเธอร์แลนด์
ปาลีกีร์
ปาลีกีร์ (Palikir) เป็นเมืองหลวงของประเทศไมโครนีเชีย ตั้งแต่ปี พ.ศ. 2532 ตั้งอยู่บนเกาะโปนเป อยู่ทางตะวันออกของประเทศ มีประชากรประมาณ 9,900 คน
วัดสุวรรณคูหา (จังหวัดพังงา)
วัดสุวรรณคูหา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา ที่ดินตั้งวัดเนื้อที่ 20 ไร่ พื้นที่ตั้งวัดเป็นบริเวณภูเขาถ้ำ
ประวัติ
จนกระทั่ง พ.ศ. 2344 พระยาบริสุทธิ์โลหะภูมินทราธิบดี (ถิ่น) ผู้สำเร็จราชการเมืองตะกั่วทุ่งกับพระเพชรคีรีศรีพิไชยสงคราม ปลัดเมือง ทั้งสองท่านเป็นบุตรสืบสกุลของพระยาโลหะภูพิสัย (พระตะกั่วทุ่ง ขุนดำ) ได้คิดบูรณะปฏิสังขรณ์วัดขึ้น โดยปรากฏหลักฐานเป็นศิลาจารึกภายในถ้ำ มีใจความสรุปได้ว่าพระยาบริสุทธิ์โลหภูมินทราธิบดี (ถิ่น) ผู้ว่าราชการเมืองตะกั่วทุ่งพระเพชรคีรีศรีพิไชยสงคราม (เหม็น) ปลัดเมืองผู้น้องได้ร่วมกันบูรณะปฏิสังขรณ์วัดโดยขุดลอกตกแต่งพื้นถ้ำ และก่อสร้างปูชนียวัตถุภายในถ้ำมีพระพุทธรูปปางต่าง ๆ ทั้งเล็กและใหญ่ ก่อพระปรางค์เพื่อบรรจุอัฐิบรรพบุรุษเมื่อสำเร็จแล้ว จึงได้จัดงานฉลองในปี พ.ศ. 2401
เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู พระองค์เสด็จมาประพาสที่วัดสุวรรณคูหา เมื่อวันที่ 2 พฤษภาคม ร.ศ. 109 (พ.ศ. 2433) ทรงพระราชทานพระปรมาภิไธยย่อไว้บนผนังถ้ำว่า จปร. 109 (ภายหลังปรากฏจารึกพระปรมาภิไธยย่อ ในรัชกาลต่าง ๆ ทั้งพระนามพระบรมวงศานุวงศ์ เจ้านายและข้าราชการชั้นผู้ใหญ่เพิ่มขึ้นอีกเป็นจำนวนมาก) นอกจากนั้นพระบาทสมเด็จพระมงกุฎเกล้าเจ้าอยู่หัว เมื่อคราวเสด็จหัวเมืองปักษ์ใต้ พระองค์ได้ประทับเสวยพระกระยาหารกลางวันที่ถ้ำแจ้ง (ถ้ำในเขตวัดสุวรรณคูหา) วัดได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2496
อาคารเสนาสนะ
อาคารเสนาสนะที่สำคัญ ได้แก่ อุโบสถ สร้าง พ.ศ. 2496 ศาลาการเปรียญ สร้าง พ.ศ. 2516 หอฉัน กุฏิสงฆ์ สำหรับปูชนียวัตถุ มีพระประธานในอุโบสถ ปางมารวิชัย พระพุทธรูปปางต่าง ๆ จำนวน 33 องค์ พระมหากัสสป ยืน 1 องค์ พระพุทธบาทจำลอง อนุสาวรีย์ วัดมีโบราณวัตถุ เช่น ศิลาจารึกของพระยาบริสุทธิ์โลหภูมินทราธิบดี (ถิน) 1 แผ่น ปรางค์บรรจุอัฐิตระกูล ณ ตะกั่วทุ่ง เจดีย์เล็กหน้าถ้ำ ใบเสมา บานประตูถ้ำ 2 แผ่น สิงโตจีนกระเบื้อง และมีเครื่องเบญจรงค์ต่าง ๆ
ถ้ำ
บริเวณที่ตั้งวัดมีภูเขา ซึ่งมีถ้ำใหญ่น้อย ถ้ำที่สำคัญ ได้แก่ ถ้ำใหญ่ ถ้ำแจ้ง ถ้ำมืด และถ้ำแก้ว เป็นแหล่งโบราณคดีที่ใช้เป็นที่พักอาศัยชั่วคราวของกลุ่มชนก่อนประวัติศาสตร์ สมัยหินใหม่ในสังคมเกษตรกรรม พบโบราณวัตถุมากมายภายในถ้ำ มีอายุราว 3,000-4,000 ปี มาแล้ว เช่น ภาชนะดินเผาและเศษภาชนะดินเผา เนื้อหยาบเผาด้วยอุณหภูมิต่ำ มีทั้งผิวเรียบและตกแต่งผิวด้วยลายขูดขีดและลายเรขาคณิต ขวานหินขัด ชนิดมีบ่าและไม่มีบ่า ทำจากหินฟลิ้นท์แจสเปอร์ คาลซิโดนี และหินทราย กำไล ทำจากเปลือกหอย หินทุบเลือกไม้ และลูกปัดสีส้ม ทำจากหินคาร์นีเลียน เปลือกหอยชนิดต่าง ๆ ได้แก่ หอยกาบ หอยแครง หอยน้ำพริก หอยกระดุมจุด หอยหลักควายและหอยติบ
พชร แก้วเพชร
มีผลงานเด่นอย่างเป็นพระเอกภาพยนตร์เรื่อง ขุนศึก และภาพยนตร์เรื่อง สุดสาคร  ยังเล่นละครเรื่อง ท้าลิขิต ทางช่องไอทีวี  นอกจากนั้นยังเขียนพ็อคเก็ตบุ๊ค ชื่อ เขาหาว่าผมเป็นแมงดา เล่นมิวสิกวิดีโอเพลง “คนกลางคืน” ของ แอม เสาวลักษณ์ “เรื่องง่ายๆที่ผู้ชายไม่รู้” ของ ปาน ธนพร  และยังมีผลงานโฆษณาต่างๆ
Radlkofera
Radlkofera เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ แอฟริกาเขตร้อน
สปีชีส์ในสกุล ได้แก่:
หอดูดาวนิจิฮาระ
หอดูดาวนิจิฮาระ เป็นหอดูดาวที่ตั้งอยู่ในเมืองสึวาโนะ (เดิมคือเมืองนิจิฮาระ) อำเภอคาโนอาชิ จังหวัดชิมาเนะมีการติดตั้ง กล้องโทรทรรศน์สะท้อนแสง ขนาดเส้นผ่านศูนย์กลาง 75 ซม.
ภาพรวม
เปิดให้บริการในปี 1985 เป็นหอดูดาวสาธารณะแห่งแรกในญี่ปุ่น ปัจจุบันที่นี่เป็นสถานที่ท่องเที่ยวและพักผ่อนหย่อนใจในเมืองสึวาโนะ กระจกเงาสะท้อนแสงขนาด 75 ซม. ใช้เทคโนโลยีเดียวกับกล้องโทรทรรศน์ซูบารุ และมีรูปทรงที่เป็นเอกลักษณ์โดยเน้นโฟกัสแบบแนสมิธ ฐานตั้งกล้องใช้เป็นฐานตั้งระบบขอบฟ้า
สิ่งอำนวยความสะดวกประกอบด้วยหอดูดาว พิพิธภัณฑ์เกี่ยวกับป่าไม้และดวงดาว พิพิธภัณฑ์ดาราศาสตร์ บ้านพัก ที่ตั้งแคมป์ และ สนามเทนนิส มีที่ตั้งแคมป์และสวนป่าบนภูเขามากุราเสะ (รวมถึง สถานีถ่ายทอดโทรทัศน์)
ใน ปี 2008 จากการสังเกตการณ์ท้องฟ้าเต็มไปด้วยดวงดาวในฤดูร้อนทั่วประเทศ ซึ่งได้รับการสนับสนุนจากสมาคมสิ่งแวดล้อมแห่งประเทศญี่ปุ่น หอดูดาวแห่งเดียวกันและ ศูนย์อนุรักษ์ธรรมชาติประจำจังหวัดฟุกุอิ ที่นี่ถูกจัดอันดับให้มีมลภาวะทางแสงต่ำที่สุดในเกาะฮนชู และเป็นอันดับที่สองในญี่ปุ่น ในขณะอันดับที่หนึ่งในญี่ปุ่นคือที่เกาะฮาเตรุมะในจังหวัดโอกินาวะ
แอชลีย์ โคล
แอชลีย์ โคล (Ashley Cole) เป็นอดีตนักฟุตบอลชาวอังกฤษเชื้อสายบาร์เบโดส
ประวัติ
แอชลีย์ โคล เกิดวันที่ 20 ธันวาคม ค.ศ. 1980ในแถบตะวันออกของลอนดอน มีส่วนสูง ประมาณ 176 เซนติเมตร น้ำหนัก 66 กิโลกรัม มีพ่อเป็นชาวบาร์เบโดส เป็นผลผลิตนักเตะเยาวชนของทีมอาร์เซนอล ในปี 1999/2000 ได้ย้ายไปเล่นกับทีมคริสตัลพาเลซ ในแบบยืมตัว 3 เดือน ลงเล่น 14 นัดทำได้ 1 ประตู และในฤดูกาลนี้เองที่ได้ลงเล่นนัดแรกในเวทีพรีเมียร์ลีกกับอาร์เซนอลในเกมสุดท้ายของลีก
2000-2001 ได้แชมป์พรีเมียร์ลีกครั้งแรกกับอาร์เซนอล และแชมป์เอฟเอคัพ
2006-2007 ย้ายมาอยู่กับเซลซีด้วยค่าตัว 5 ล้านปอนด์ บวกกับวีลียาม กาลัส และลงสนามนัดแรกให้กับเชลซี ในเกมพบกับเบรเมินในสแตมฟอร์ดบริดจ์ เดือนกันยายน 2006
2008-2009 เป็นฤดูกาลที่ 3 สำหรับการย้ายมาอยู่กับเชลซี
2009-2010 ได้คว้าดับเบิลแชมป์กับเชลซี
ชีวิตส่วนตัว
แอชลีย์ โคล เคยแต่งงานกับ เชอรีล ทวีดี นักร้องวงเกิลส์ อลาวด์ ในปี ค.ศ.2006 และได้หย่าขาดจากกันในปี ค.ศ. 2010 ก่อนที่ในเวลาต่อมาเขาจะได้พบกับ ชารอน คานู นางแบบชาวอิตาลี เมื่อครั้งเขาเล่นฟุตบอลที่อิตาลีให้กับสโมสรโรมา โดยทั้งคู่ได้คบหากันและมีบุตรชายคนแรกในเดือนกุมภาพันธ์ ค.ศ.2016
อ้างอิง
1980
ทางหลวงแผ่นดินหมายเลข 288
ทางหลวงแผ่นดินหมายเลข 288 หรือ ถนนวงแหวนรอบเมืองบุรีรัมย์ หรือ ถนนเลี่ยงเมืองบุรีรัมย์ เป็นทางหลวงแผ่นดินในจังหวัดบุรีรัมย์ มีลักษณะเป็นวงแหวนล้อมรอบอำเภอเมืองบุรีรัมย์ โดยแนวเส้นทางด้านทิศตะวันออกละตะวันตกเป็นแนวโค้งไปผ่านตำบลต่างๆ ของอำเภอเมืองบุรีรัมย์
รายละเอียดเส้นทาง
เส้นทางเริ่มต้นที่ทางหลวงแผ่นดินหมายเลข 219 บริเวณแยกแยกเทพนคร ไปทางทิศตะวันตกเฉียงใต้ แล้วเข้าเขตเมืองบุรีรัมย์ ผ่านแยกแสงรุ้ง แล้วเข้าเมืองบุรีรัมย์ ผ่านแยกวงเวียนพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช และแยกเสนศิริอนุสรณ์ เข้านอกเขตเทศบาลเมืองบุรีรัมย์ ตำบลบ้านบัว แล้วเข้าสะพานข้ามทางรถไฟสายตะวันออกเฉียงเหนือ ผ่านตำบลซุมเห็ด แล้วผ่านแยกบ้านกุงในทางตะวันออก แล้วผ่านแยกหนองม่วง แล้วไปสิ้นสุดที่แยกบ้านหนองโสน ตัดกับทางหลวงแผ่นดินหมายเลข 219 มีระยะทางตลอดทั้งสายรวม 15.559 กิโลเมตร เป็นเส้นทางในความรับผิดชอบของแขวงทางหลวงบุรีรัมย์
แหล่งข้อมูลอื่น
ระบบสารสนเทศโครงข่ายทางหลวง กรมทางหลวง กระทรวงคมนาคม
ศาสนาพุทธในเอเชียใต้
ประเทศภูฏานเป็นประเทศที่มีอัตราร้อยละพุทธศาสนิกชนมากที่สุดในเอเชียใต้ โดยมีมากกว่าร้อยละ 75 ถึงแม้ว่าอัตราร้อยละจะยังไม่ชัดเจนก็ตาม ศรีลังกามีพุทธศาสนิกชนร้อยละ 74 ซึ่งเป็นศาสนาประจำชาติด้วย ศาสนาพุทธยังเป็นศาสนาที่สำคัญที่สุดของชนกลุ่มน้อยในประเทศเนปาล (ร้อยละ 11 ของประชากรทั้งประเทศ ) อินเดียมีพุทธศาสนิกชนร้อยละ 0.8 ซึ่งเติบโตขึ้นถี่ ๆ ในช่วงไม่กี่ปีที่ผ่านมา เพราะการเข้ารีตจากศาสนาฮินดูไปเป็นทลิต ส่วนศาสนาพุทธนิกายเถรวาทเป็นศาสนาที่มีผู้นับถือมากเป็นอันดับ 3 ในประเทศบังกลาเทศ ด้วยประชากรที่นับถือศาสนานี้มีร้อยละ 0.7 จากประชากรทั้งหมด
Pyramidoptera
Pyramidoptera เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ประเทศอัฟกานิสถาน
สปีชีส์ในสกุล ได้แก่:
วัดคูยาง
วัดคูยาง เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลในเมือง อำเภอเมืองกำแพงเพชร จังหวัดกำแพงเพชร ปัจจุบันมีพระพรหมวัชรวิสุทธิ์ (อดุลย์ อมโร) เป็นเจ้าอาวาส
เหตุที่เรียกว่าวัดคูยางเพราะ มีชาวยาง (กะเหรี่ยง) มาบูรณะวัดโบราณแห่งนี้ ชาวยางขุดคูน้ำล้อมรอบวัด จึงเรียกกันว่า "วัดคูยาง" วัดสร้างเมื่อใดและใครเป็นผู้สร้าง ไม่ปรากฏหลักฐานแน่ชัด แต่มีผู้สันนิษฐานว่าสร้างมาแล้วไม่น้อยกว่า 400 ปี จนมาถึงรัชสมัยของพระบาทสมเด็จพระจอมเกล้าเจ้าอยู่หัว ระหว่าง พ.ศ. 2394–2399 จึงได้มีผู้ก่อสร้างวัดขึ้นใหม่ในบริเวณที่ตั้งเดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2397 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524
อาคารและเสนาสนะที่สำคัญภายในวัดมีรากฐานอุโบสถและแท่นพระประธาน ก่อด้วยศิลาแลงหันหน้าไปทางทิศตะวันออก ตั้งอยู่บริเวณวัดด้านเหนือ หอไตรเป็นอาคารทรงไทยพื้นถิ่นกำแพงเพชร สร้างด้วยไม้หลังคามุงกระเบื้องเกล็ดใต้ถุนสูงกว้าง 6 เมตร ยาว 12 เมตร ตั้งอยู่กลางคูน้ำเดิม
ปูชนียวัตถุที่สำคัญคือ พระพุทธวชิรปราการ นามพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระประธานนามพระราชทานจากพระบาทสมเด็จพระเจ้าอยู่หัว มีโบราณศิลปวัตถุที่สำคัญประกอบไปด้วย ตู้พระธรรมลายรดน้ำลงรักปิดทองโดยรอบ เขียนเป็นภาพต่าง ๆ ด้วยฝีมือช่างราวสมัยต้นกรุงรัตนโกสินทร์ จำนวน 5 หลัง หีบพระธรรม มีลายรดน้ำลงรักปิดทอง และเป็นแบบเหล็ก อยู่ในสมัยรัชกาลที่ 3 ถึง 5 ธรรมาสน์เท้าสิงห์ ศิลปะรัตนโกสินทร์ เอกสารโบราณบรรจุอยู่ในตู้และหีบ มีทั้งที่เป็นใบลานและสมุดข่อย ผ้าห่อคัมภีร์ เป็นผ้าพิมพ์ลายอย่างลายไทย และพระบฏ
มะตาด
มะตาด เป็นพืชในสกุลส้าน มีถิ่นกำเนิดในเอเชียตะวันออกเฉียงใต้ ตั้งแต่อินเดีย บังกลาเทศ และทางตะวันออกของศรีลังกาจรดทางตะวันตกเฉียงใต้ของจีน (มณฑลยูนนาน) และเวียดนาม และทางตอนใต้ของไทยถึงมาเลเซีย และอินโดนีเซีย
ลักษณะทางพฤกษศาสตร์
มะตาดเป็นไม้ไม่ผลัดใบ เป็นไม้พุ่มขนาดใหญ่หรือไม้ยืนต้นขนาดเล็กถึงขนาดกลางสูง 15 ม. ใบยาว 15-36 ซม. เส้นใบเห็นเด่นชัด ดอกมีขนาดใหญ่ มีเส้นผ่านศูนย์กลาง 15-20 ซม.มีกลีบดอก 5 กลีบ สีขาว มีเกสรตัวผู้สีเหลือง ผลกลมมีขนาดใหญ่ สีเหลืองแกมเขียว สามารถรับประทานได้ มีเส้นผ่านศูนย์กลาง 5-12 ซม. ประกอบด้วย 15 คาร์เพล แต่ละคาร์เพลมี 5 เมล็ด
ประโยชน์
มะตาดนอกจากปลูกไว้เพื่ออาศัยร่มเงาแล้ว ไม้จากต้นมะตาดสามารถนำมาทำฟืนได้ อีกทั้งผลยังนำมาประกอบอาหารได้อีกด้วย เช่น นำผลอ่อนมาแกงคั่ว เป็นต้น นอกจากนี้มะตาดยังเป็นยาสมุนไพร รากใช้เป็นยาถอนพิษจากแมลงกัดต่อย เปลือกและใบมีรสฝาดใช้เป็นยาสมานแผลได้ดี เมือกที่ผลมะตาดมีลักษณะเป็นวุ้น ช่วยเคลือบแผลในกระเพาะ ขับถ่ายสะดวก
มะตาด มี 2 ชนิดคือ มะตาดข้าวเจ้า เนื้อหยาบกระด้าง มีเส้นกากมาก ลูกสีเขียวอ่อน และมะตาดข้าวเหนียว เนื้อนิ่ม เส้นกากน้อย สีเขียวเข้ม รสเปรี้ยวอมฝาด ชาวมอญนิยมนำมะตาดข้าวเหนียวมาแกง ทั้งแกงส้มและแกงคั่ว
ตำบลคอล
คอล เป็นตำบลในอำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 หมู่บ้านนี้มีประชากร 4,562 คนใน 954 ครัวเรือน
วิศวกรรมจราจร
วิศวกรรมจราจร เป็นสาขาของวิศวกรรมโยธาที่ใช้เทคนิควิธีทางวิศวกรรมเพื่ออำนวยการเคลื่อนย้ายผู้คนและสินค้าอย่างปลอดภัยและมีประสิทธิภาพ วิศวกรรมจราจรเน้นการวิจัยและการสร้างสาธารณูปโภคพื้นฐานที่โยกย้ายไม่ได้ที่จำเป็นสำหรับการเคลื่อนย้ายเหล่านี้ เช่น ถนน, รางรถไฟ, สะพาน, สัญญาณจราจร และไฟจราจร
วิศวกรรมจราจรนั้นมีความใกล้ชิดกับศาสตร์เหล่านี้:
Verkehrswesen 交通工程
Pycnoplinthus
ถิ่นกำเนิดของมันคือตะวันตก หิมาลัย
สปีชีส์ในสกุล ได้แก่:
กังฟู
กังฟู (功夫; ) หรือ วูซู เป็นศิลปะการต่อสู้ของจีน ในภาษาจีนกลาง ใช้คำว่า "วูซู" และเมื่อมีการแพร่ขยายออกไปกลายเป็น "กังฟู" ซึ่งเป็นตัวเลข การต่อสู้รูปแบบที่ได้มีการพัฒนากว่าหนึ่งศตวรรษในจีน รูปแบบการต่อสู้เหล่านี้มักจะแยกตามลักษณะทั่วไปที่ระบุว่าเป็น "เจีย" (家), "พ่าย" (派) หรือ "เหมิน" (门) (โดยรวมแปลว่ากลุ่มหรือสำนัก) ในรูปแบบศิลปะการต่อสู้ ตัวอย่างของลักษณะดังกล่าวรวมถึงการออกกำลังกายที่เกี่ยวข้องกับการจำลองทางกายภาพของสัตว์หรือวิธีการฝึกอบรมแรงบันดาลใจจากปรัชญาจีน ศาสนา และตำนาน ลักษณะที่มุ่งเน้นของพลังงาน จัดการได้รับการระบุเป็นระบบภายใน (内家拳, nèijiāquán) ในขณะที่คนอื่น ๆ มีสมาธิในการปรับปรุงและการออกกำลังกายกล้ามเนื้อหัวใจและหลอดเลือดและมีข้อความกำกับภายนอก (外家拳, wàijiāquán) สมาคมภูมิศาสตร์ดังเช่นในภาคเหนือ (ของจีน) (北拳, běiquán) และภาคใต้ (ของจีน) (南拳, nánquán) เป็นอีกวิธีที่นิยมใช้การจัดหมวดหมู่
จัสติส ลีก (สมอลล์วิลล์)
จัสติส ลีก เป็นกลุ่มซูเปอร์ฮีโร่จากซีรีส์ สมอลล์วิลล์ ปรากฏตัวครั้งแรกในภาคที่ 6 ตอนที่ 11 ตอน Justice โดยในตอน นั้นโอลิเวอร์ ควีน หรือ กรีน แอร์โรว์ ประธานของควีน อินดัสตรีส์ได้จัดตั้งกลุ่มจัสติส ลีกแล้วก็ได้เดินทางกลับมาที่สมอลล์วิลล์พร้อมสมาชิกของกลุ่มอีก 3 คนคือ อควาแมน-ไซบอร์กและเดอะ แฟลช เพื่อจัดการกวาดล้างโครงการ 33.1 ของ เล็กซ์ ลูเธอร์ ให้สิ้นซากพร้อมกันนี้โอลิเวอร์ก็ได้ ชักชวนคลาร์กให้เข้ากลุ่มซึ่งคลาร์กก็ตอบตกลง
ของที่ระลึกเนื่องในโอกาสฉลองสิริราชสมบัติครบ 60 ปี
ของที่ระลึก เพื่อเป็นการเฉลิมฉลองสิริราชสมบัติครบ 60 ปี พุทธศักราช 2549 มีการจัดทำขึ้นมากมายโดยหน่วยงานต่าง ๆ ทั้งภาครัฐบาล และเอกชน ซึ่งในที่นี้จะรวบรวมรายละเอียดของที่ระลึกที่สำคัญดังนี้
เสื้อยืดสีเหลือง
จัดทำขึ้นโดยหลายหน่วยงาน ปักตราสัญลักษณ์งานฉลองสิริราชสมบัติครบ 60 ปี พุทธศักราช 2549 บนหน้าอกด้านซ้ายของเสื้อ มีการรณรงค์ให้สวมในช่วงการเฉลิมฉลอง และทุกวันจันทร์ จนสิ้นสุดปี พ.ศ. 2549
แสตมป์
แสตมป์ จัดพิมพ์โดย บริษัท ไปรษณีย์ไทย จำกัด มีทั้งหมด 3 ชุด
ชุดที่หนึ่ง
แสตมป์ที่ระลึก งานฉลองสิริราชสมบัติครบ 60 ปี (ชุด 1) วันแรกจำหน่าย 5 พฤษภาคม พ.ศ. 2549 หนึ่งชุดมี 6 ดวง ราคาดวงละ 3 บาท (หนึ่งแผ่นมี 20 ดวง) พิมพ์ทั้งหมด 1 ล้านชุด ชีทที่ระลึก (แสตมป์ครบ 6 แบบในแผ่นเดียว) พิมพ์ 2 แสนชุด ซองวันแรกจำหน่าย 17,000 ชุด (ชุดละ 2 ซอง)
ชุดที่สอง
แสตมป์ที่ระลึก งานฉลองสิริราชสมบัติครบ 60 ปี (ชุด 2) หรือแสตมป์ทอง วันแรกจำหน่าย 9 มิถุนายน พ.ศ. 2549 หนึ่งชุดมีดวงเดียว (หนึ่งแผ่นมี 6 ดวง) ราคาดวงละ 100 บาท พิมพ์ทั้งหมด 1.2 ล้านชุด ซองวันแรกจำหน่าย 17,000 ซอง
ชุดที่สาม
แสตมป์ที่ระลึก งานฉลองสิริราชสมบัติครบ 60 ปี (ชุด 3) วันแรกจำหน่าย 5 ธันวาคม พ.ศ. 2549 หนึ่งชุดมี 6 ดวง ราคาดวงละ 5 บาท (หนึ่งแผ่นมี 20 ดวง) พิมพ์ 1.5 ล้านชุด มีชีทที่ระลึก (แสตมป์ครบ 6 แบบในแผ่นเดียว) 4 แสนชุด และซองวันแรกจำหน่าย 30,000 ชุด (ชุดละ 2 ซอง)
ธนบัตร
ธนบัตรชนิดราคา 60 บาท โดยธนาคารแห่งประเทศไทย เริ่มเปิดรับแลกเมื่อวันที่ 9 มิถุนายน พ.ศ. 2549 พร้อมแผ่นพับ ในราคาฉบับละ 100 บาท ซึ่งส่วนต่างจำนวน 40 บาทต่อฉบับจะนำขึ้นทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดช จัดพิมพ์ในส่วนแรกจำนวน 9,999,999 ฉบับ แต่ด้วยความนิยม จึงเปิดให้จองเพิ่มเติมอีกจำนวนหนึ่ง หมายเลขบนธนบัตร มีตั้งแต่ 9ธ0000001 จนถึง 9ธ9999999 ส่วนภาษาอังกฤษใช้รหัส 9K (หมวดเสริมที่ใส่แทนธนบัตรชำรุด และส่วนที่จองเพิ่ม ใช้รหัส 9S) ซึ่งตัวอักษร ธ แทนพระมหากษัตริย์ เช่นเดียวกับ K ซึ่งหมายถึง king
เหรียญ
สำหรับเหรียญที่กรมธนารักษ์จัดทำขึ้น มีทั้งเหรียญกษาปณ์ที่ระลึก เหรียญที่ระลึก และเหรียญที่ระลึกประดับแพรแถบ
เหรียญที่ระลึกประดับแพรแถบ
ตัวเหรียญเป็นเหรียญเงิน รูปไข่ มีชนิดบุรุษและสตรี ราคา 600 บาท มีน้ำหนัก 22 กรัม ขนาดเส้นผ่าศูนย์กลาง 30 มิลลิเมตร ผลิตจำนวน 136,000 เหรียญ
ด้านหน้า มีพระบรมรูปพระบาทสมเด็จพระปรมินทรมหาภูมิพลอดุลยเดช หันพระพักตร์ทางเบื้องขวา ทรงฉลองพระองค์เครื่องแบบเต็มยศจอมทัพ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และสายสร้อยจุลจอมเกล้า ภายในวงขอบเหรียญมีข้อความว่า “พระบาทสมเด็จพระปรมินทรมหาภูมิพลอดุลยเดช รัชกาลที่ 9”
ด้านหลัง มีรูปตราสัญลักษณ์งานพระราชพิธีฉลองสิริราชสมบัติครบ 60 ปี ภายในวงขอบเหรียญเบื้องบนมีข้อความว่า “วันที่ 9 มิถุนายน พ.ศ. 2549"
เข็มที่ระลึกตราสัญลักษณ์งานฉลองสิริราชสมบัติครบ 60 ปี
เข็มที่ระลึกตราสัญลักษณ์งานฉลองสิริราชสมบัติครบ 60 ปี ได้จัดทำโดยสำนักงานปลัดสำนักนายกรัฐมนตรี โดยได้รับความร่วมมือจากกลุ่มอุตสาหกรรมอัญมณีและเครื่องประดับ ของสภาอุตสาหกรรมแห่งประเทศไทยเป็นผู้ผลิต ซึ่งได้ตั้งเป้าการผลิตไว้ 1.4 ล้านเข็ม และจัดจำหน่ายในราคาเข็มละ 260 บาท
รูปแบบของเข็มที่ระลึก จะมีขนาดสูงประมาณ 4 เซนติเมตร ด้านหน้าเป็นรูปตราสัญลักษณ์งานฉลองสิริราชสมบัติครบ 60 ปี ด้านหลังมีตราสำนักนายกรัฐมนตรีตอกไว้เป็นรหัสเพื่อป้องกันการปลอมแปลง และประดับด้วยคริสตัลของ "สวารอฟสกี้" ซึ่งนำเข้าจากประเทศออสเตรีย จำนวน 22 เม็ด ส่วนกล่องบรรจุ จะจัดทำด้วยหนังเทียมชนิดพิเศษสีน้ำเงิน ฝากล่องด้านหน้าจะเดินลายเส้นสีทองตราสัญลักษณ์งานฉลองสิริราชสมบัติครบ 60 ปี ด้านในมีตราสำนักนายกรัฐมนตรีและข้อความว่า “สำนักงานปลัดสำนักนายกรัฐมนตรี” รวมทั้งจัดทำริบบิ้นสำหรับเสียบความหมายของตราสัญลักษณ์งานฉลองสิริราชสมบัติครบ 60 ปี ติดกับฝากล่อง เพื่อป้องกันมิให้แผ่นความหมายเสียดสีกับตัวเข็มที่ระลึก โดยจัดพิมพ์ความหมายตราสัญลักษณ์ฯ เป็นภาษาไทยและภาษาอังกฤษบนแผ่นกระดาษขนาดเล็กเสียบไว้ เข็มที่ระลึกนี้สามารถสั่งจองได้ที่สำนักงานปลัดสำนักนายกรัฐมนตรีเพียงแห่งเดียว โดยไม่มีการวางจำหน่ายนอกสถานที่
คณะดิจิทัลมีเดีย มหาวิทยาลัยศรีปทุม
คณะดิจิทัลมีเดีย มหาวิทยาลัยศรีปทุม (School of Digital Media, Sripatum University) เป็น คณะวิชา สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนทางด้านดิจิทัลมีเดีย
ประวัติคณะ
เมื่อความต้องการผลงานมีจำนวนเพิ่มขึ้น ความต้องการด้านบุคลากรที่มีความสามารถในการผลิตผลงานก็มีเพิ่มขึ้นตามไปด้วย มหาวิทยาลัยศรีปทุมได้เล็งเห็นถึงความจำเป็นในการพัฒนาเยาวชนไทยซึ่งมีพื้นฐานด้านความคิดสร้างสรรค์อยู่แล้ว ให้เป็นบุคลากรที่เป็นกำลังสำคัญในการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ของประเทศ จึงก่อตั้งคณะดิจิทัลมีเดีย มหาวิทยาลัยศรีปทุมขึ้น โดยเปิดดำเนินการสอนหลักสูตรศิลปกรรมศาสตรบัณฑิต สาขาวิชาดิจิทัลอาร์ตส์ เมื่อปีการศึกษา 2547 โดยได้รับการรับรองมาตรฐานการศึกษาจาก สำนักงานคณะกรรมการการอุดมศึกษา เพื่อให้สอดคล้องกับการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ที่กำลังเติบโตอย่างต่อเนื่อง และด้วยความพร้อมของมหาวิทยาลัยศรีปทุม ทั้งในด้านบุคลากร ผู้สอน และเครื่องมืออันทันสมัย ในปีการศึกษา 2551 ทางคณะฯ ได้เปิดดำเนินการสอนสาขาเกมส์และแอนิเมชั่นเพิ่มอีกหนึ่งสาขา เพื่อผลิตบัณฑิตที่จะเป็นกำลังสำคัญในการพัฒนาผลงานแอนิเมชันและเกมของไทยต่อไป
พรรคแห่งชาติ (มาเลเซีย)
พรรคนี้เน้นที่สังคมหลายเชื้อชาติ จึงไม่ได้รับการสนับสนุนจากชนเชื้อสายมลายู ในการเลือกตั้ง พรรคนี้ได้ที่นั่งเดียวในรัฐตรังกานูคืออนน์ จาอ์ฟาร์ เอง
หลังจากอนน์ จาอ์ฟาร์เสียชีวิตใน ค.ศ. 1962 พรรคนี้ก็สลายตัวไป ที่นั่งที่อนน์ จาอ์ฟาร์ได้ถูกพรรคพันธมิตรชิงคืนในการเลือกตั้งถัดมา
เจ้าหญิงอิซาเบลลาแห่งบาวาเรีย
เจ้าหญิงอิซาเบลลาแห่งบาวาเรีย (Princess Isabella of Bavaria) ประสูติเมื่อวันที่ 31 สิงหาคม 2406 ณ มิวนิก บาวาเรีย เป็นพระธิดาใน เจ้าชายอดัลเบิร์ตแห่งบาวาเรีย กับ อินฟันตาอมาเลียแห่งสเปน พระองค์เป็นพระราชนัดดาใน พระเจ้าลุดวิจที่ 1 แห่งบาวาเรีย ผ่านทางสายพระบิดา และทรงเป็นพระราชนัดดาใน พระเจ้าการ์โลสที่ 4 แห่งสเปน ผ่านทางสายพระมารดา
เสกสมรส
ในปี 2426 พระองค์ทรงเสกสมรสกับ เจ้าชายโทมัส ดยุกแห่งเจนัว มีพระบุตรดังนี้
งานเสกสมรสของทั้ง 2 เป็นที่ขึ้ยชื่อว่าเรียบง่ายและมีรสนิยมในเวลาเดียวกัน ซึ่งพระเจ้าลุดวิจที่ 2 แห่งบาวาเรีย พระราชทานพระราชทรัพย์และทรงเป็นองค์ประธานสำคัญในงานี้
พระองค์ทรงงานในเรื่องของการกุศลในประเทศ และเป็นองค์ประธานในองค์กรของสตรีหลายๆอย่างในประเทศ
พรรคเสรีประชาธิปไตย (มาเลเซีย)
พรรคเสรีประชาธิปไตย (Liberal Democratic Party; Parti Liberal Demokratik; ) เป็นพรรคการเมืองของชาวมาเลเซียเชื้อสายจีน ก่อตั้งที่เมืองตาเวา รัฐซาบะฮ์ โดยเฮียว มินกง ใน พ.ศ. 2532 พรรคนี้เป็นพรรคการเมืองขนาดเล็ก ฐานที่มั่นส่วนใหญ่อยู่ในซาบะฮ์
ประวัติ
พรรคประชาธิปไตยเสรีนิยมก่อตั้งขึ้นเมื่อ พ.ศ. 2532 ในยุคที่พรรคสหซาบะฮ์ซึ่งเป็นพรรคฝ่ายค้านในระดับสหพันธรัฐได้เป็นพรรคจัดตั้งรัฐบาลในซาบะฮ์ พรรคใหม่นี้เข้าร่วมการเลือกตั้งใน พ.ศ. 2533 แต่ไม่มีผู้ได้รับเลือก ต่อมา ใน พ.ศ. 2534 พรรคประชาธิปไตยเสรีนิยมเข้าร่วมในแนวร่วมแห่งชาติในฐานะพรรคการเมืองที่มีฐานเสียงเป็นชาวมาเลเซียเชื้อสายจีนในซาบะฮ์ ชง กะห์เกียตได้เป็นประธานพรรค เมื่ออุมโนขยายตัวเข้ามาในซาบะฮ์เพื่อแข่งขันกับพรรคสหซาบะฮ์ พรรคการเมืองอื่นๆในแนวร่วมแห่งชาติที่เคยเข้าร่วมในการเลือกตั้งระดับรัฐ พ.ศ. 2533 เช่น พรรคเบอร์จายาและอุสโนถูกบีบให้สลายตัวและรวมเข้ากับอุมโน
หลังจากการเลือกตั้งระดับรัฐ พ.ศ. 2537 ผู้สมัครจำนวนมากได้ย้ายพรรคส่งผลให้พรรคสหซาบะฮ์ล่มสลาย และอุมโนสาขาซาบะฮ์ได้ขึ้นมาบริหารรัฐแทน พรรคประชาธิปไตยเสรีนิยมได้เข้าร่วมในรัฐบาลใหม่นี้ด้วย ต่อมา ใน พ.ศ. 2538 ชง กะห์เกียตได้เป็นวุฒิสมาชิก ทำให้มีการแย่งชิงตำแหน่งหัวหน้าพรรคระหว่าง ชง กะห์เกียต กับ กง ฮงมิง ซึ่งชง กะห์เกียตเป็นฝ่ายชนะและกง ฮงมิงต้องออกจากพรรคไป ต่อมา ชง กะห์เกียตได้เป็นรัฐมนตรีประจำสำนักนายกรัฐมนตรีของรัฐบาลสหพันธรัฐระหว่าง พ.ศ. 2538 – 2542 ก่อนจะกลับมาสู่การเมืองระดับรัฐ
พรรคประชาธิปไตยเสรีนิยมขึ้นถึงจุดสูงสุดทางการเมืองเมื่อ ชง กะห์เกียตได้เป็นมุขมนตรีของซาบะฮ์ภายใต้ระบบหมุนเวียนที่เสนอโดยมหาธีร์ มูฮัมหมัด ใน พ.ศ. 2544 ชง กะห์เกียตได้เป็นมุขมนตรีอยู่ 2 ปี จนถึง พ.ศ. 2546 ในการเลือกตั้ง พ.ศ. 2547 พรรคไม่ได้รับเลือก
ใน พ.ศ. 2548 เลียว วุยเกียงได้เป็นเลขาธิการทั่วไปของพรรค เมื่อ ชง กะห์เกียตลาออกจากหัวหน้าพรรคใน พ.ศ. 2549 เลียว วุยเกียงและชิน ซูพินเข้ามากุมอำนาจในพรรคในฐานะประธานและรองประธานพรรค ในการเลือกตั้ง พ.ศ. 2551 แนวโน้มของพรรคประชาธิปไตยเสรีนิยมดีขึ้น หลังจากที่พรรคซาบะฮ์ก้าวหน้าลาออกจากแนวร่วมแห่งชาติ เมื่อ 17 กันยายน พ.ศ. 2551 ทำให้ตำแหน่งรองมุขมนตรีเป็นของพรรคประชาธิปไตยเสรีนิยม
Pycnocycla
Pycnocycla เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือแอฟริกาเขตร้อนตะวันตกถึงอินเดีย
สปีชีส์ในสกุล ได้แก่:
นาฬิกาทราย (แก้ความกำกวม)
นาฬิกาทราย อาจหมายถึง
มุมปะทะ
มุมปะทะ (Angle of Attack) หมายถึง มุมที่ตั้งอยู่ระหว่างทิศทางการทำการบิน (the new flight plane is good) กับเส้นสมมุติ (EA line) และทิศทางสัมพันธ์ของลม (relative wind) โดยมุมปะทะนี้ จะเป็นส่วนสำคัญที่ทำให้เกิดแรงยก เมื่อลมมาปะทะที่ปีก อันเป็นสิ่งที่ทำให้เครื่องบิน สามารถพยุงตัวอยู่ในอากาศได้
ฌูล รีเม
รีเมเกิดที่เมืองเตอเล-เลลาวงกูร์ ประเทศฝรั่งเศส
เขาเป็นประธานสมาคมฟุตบอลฝรั่งเศสตั้งแต่ปี พ.ศ. 2462 - 2488 และประธานฟีฟ่าตั้งแต่ปี พ.ศ. 2464 - 2497 ได้เป็นผู้ริเริ่มการแข่งขันฟุตบอลโลก ได้เริ่มความคิดในการจัดการแข่งขันฟุตบอลโลก 1930 ขึ้นที่ประเทศอุรุกวัย โดยในการแข่งขัน ถ้วยรางวัลฌูล รีเม ถ้วยรางวัลชนะเลิศได้ตั้งชื่อตามเพื่อเป็นเกียรติแก่ฌูล รีเม
อ้างอิง
18731956
มหาวิทยาลัยเนชั่น
มหาวิทยาลัยเนชั่น (Nation University) เดิมชื่อ มหาวิทยาลัยโยนก เป็นมหาวิทยาลัยเอกชนในจังหวัดลำปาง ที่เปิดสอนในระดับปริญญาตรี และปริญญาโท
ประวัติ
มหาวิทยาลัยเนชั่น เดิมมีชื่อเรียกว่า “วิทยาลัยโยนก” ได้รับอนุมัติจากทบวงมหาวิทยาลัยให้เปิดการเรียนการสอนตั้งแต่ปี พ.ศ. 2531 ดำเนินการโดยมูลนิธิโยนก วิทยาลัยโยนกได้รับอนุญาตจากสำนักงานคณะกรรมการการอุดมศึกษาให้เปลี่ยนประเภทจากวิทยาลัยเป็น “มหาวิทยาลัยโยนก” เมื่อวันที่ 23 สิงหาคม 2549 และต่อมาเมื่อวันที่ 30 พฤศจิกายน พ.ศ. 2554 กระทรวงศึกษาธิการโดยคำแนะนำของคณะกรรมการการอุดมศึกษาอนุญาตให้เปลี่ยนชื่อเป็น “มหาวิทยาลัยเนชั่น” และโอนใบอนุญาตให้บริษัท เนชั่น ยู จำกัดเป็นผู้ดำเนินการ
คณะ
มหาวิทยาลัยเนชั่นเป็นสถาบันอุดมศึกษาเอกชนของจังหวัดลำปางที่เปิดการเรียนการสอนตั้งแต่ปี พ.ศ. 2531 มีผู้สำเร็จการศึกษามากกว่า 8,444 คน และเปิดศึกษานอกสถานที่ตั้งที่ศูนย์เนชั่นบางนา ปัจจุบันจัดการเรียนการสอนที่ครอบคลุมหลักสูตรทางด้านวิทยาศาสตร์สุขภาพวิทยาศาสตร์เทคโนโลยี สังคมศาสตร์และมนุษยศาสตร์ ในคณะและหลักสูตรต่างๆ ดังนี้
มหาวิทยาลัยเนชั่น มุ่งเน้นผลิตบัณฑิตที่มีคุณภาพแก่สังคมด้วยกระบวนการเรียนการสอนที่ให้นิสิตเป็นนักคิด ใฝ่เรียนรู้ทั้งในด้านวิชาการ การประยุกต์กับกิจกรรมเพื่อให้นิสิตมีประสบการณ์จริง สามารถนำความรู้ไปใช้ในการปฏิบัติหน้าที่การงานได้อย่างมีประสิทธิภาพ
นากใหญ่ขนเรียบ
นากใหญ่ขนเรียบ (smooth-coated otter; ) เป็นนากชนิดหนึ่ง จัดเป็นนากชนิดที่ใหญ่ที่สุดที่พบในภูมิภาคเอเชียตะวันออกเฉียงใต้ ตัวผู้มีขนาดใหญ่กว่าตัวเมียมาก มีลักษณะแตกต่างไปจากนากใหญ่ธรรมดา (Lutra lutra) และ นากจมูกขน (L. sumatrana) คือ มีหัวกลม แนวขนบนจมูกเป็นรูปตัวV|วีคว่ำ ขนสั้น หูมีขนาดเล็กและมีลิ้นปิดหูเวลาว่ายน้ำเพื่อมิให้น้ำเข้าหู ขนตามลำตัวมีสีน้ำตาลปนสีดำหรือสีน้ำตาลอ่อน บริเวณท้องมีสีอ่อนกว่าบริเวณหลัง หางแบน และมีความยาวประมาณร้อยละ 60  ของลำตัว อุ้งเท้าและนิ้วเท้ามีขนาดใหญ่
มีความยาวลำตัวและหัว 65–75 เซนติเมตร ความยาวหาง 40–45 เซนติเมตร น้ำหนักเต็มที่ 7–11 กิโลกรัม
มีการกระจายพันธุ์ตั้งแต่เนปาล, อินเดีย, ภาคตะวันตกของมณฑลยูนาน, พม่า, ไทย, ลาว, กัมพูชา, เวียดนามตอนใต้, มาเลเซีย และเกาะสุมาตรา
มีพฤติกรรมอาศัยตามพื้นที่ชุ่มน้ำที่เป็นที่ลุ่มต่ำ เช่น ริมทะเลสาบ ลำธาร คลอง ใช้หนวดเป็นประสาทสัมผัสในการรับรู้ เช่นเดียวกับนากชนิดอื่น ๆ โดยใช้หนวดทำหน้าที่รับแรงสั่นสะเทือนจากการเคลื่อนไหวของสิ่งมีชีวิตใต้น้ำ กินอาหารได้หลากหลายประเภท ทั้ง สัตว์น้ำชนิดต่าง ๆ รวมทั้งนกหรือสัตว์เลี้ยงลูกด้วยน้ำนมขนาดเล็ก เช่น หนู ด้วย ออกหากินทั้งกลางวันและกลางคืน มักอยู่รวมกันเป็นครอบครัวเล็ก ๆ ยกเว้นในสถานที่ที่มีอาหารอุดมสมบูรณ์อาจอยู่รวมเป็นฝูงใหญ่ มีเท้าและเล็บแข็งแรงจึงสามารถขุดรูริมตลิ่งได้ลึกถึง 3 เมตร เพื่อใช้การเลี้ยงดูลูกอ่อน  ลูกนากที่เกิดใหม่จะลืมตาภายในเวลา 10 วัน และออกหากินได้เองเมื่ออายุได้ 3 เดือน
สำหรับในประเทศไทย พบได้ทั่วทุกภาค โดยพบได้แม้กระทั่งในเมืองใหญ่ ๆ เช่น เมืองหลวงอย่าง กรุงเทพมหานคร ในแถบป่าชายเลน ในเขตบางขุนเทียน ฝั่งธนบุรี รวมถึงบริเวณพื้นที่พุทธมณฑล อำเภอพุทธมณฑล จังหวัดนครปฐม ซึ่งเป็นเขตปริมณฑลกรุงเทพมหานคร นอกจากนี้แล้วในประเทศสิงคโปร์ แถบหน้ามารีนาเบย์แซนส์ โรงแรมขนาดใหญ่ที่เป็นสถานที่ท่องเที่ยวพักผ่อนที่เป็นที่รู้จักดี ก็มีฝูงนากใหญ่ขนเรียบอาศัยอยู่ร่วมกับมนุษย์อย่างสงบ
รายชื่อพรรคคอมมิวนิสต์
พรรคที่มีอำนาจปกครอง
ในประเทศต่อไปนี้ พรรคคอมมิวนิสต์เป็นพรรคที่มีอำนาจปกครอง
แบบเบิร์ดเบิร์ด อีกแบบ
แบบเบิร์ดเบิร์ด อีกแบบ เป็นชื่อตอนของคอนเสิร์ตแบบเบิร์ดเบิร์ดโชว์ ครั้งที่ 2 จัดขึ้นในวันที่ 25 - 28 มิถุนายน 2530 จัดแสดงที่ ศูนย์วัฒนธรรมแห่งประเทศไทย จำนวน 7 รอบ จำนวนผู้ชม 14,000 คน โดยแขกรับเชิญ ครอบครัว แมคอินไตย์, กลองยาวคณะดุริยประณีต, ลำตัดแม่ประยูร
แขกรับเชิญ
แขกรับเชิญคอนเสิร์ตแบบเบิร์ดเบิร์ดโชว์
การผลิต
ในคอนเสิร์ตแบบเบิร์ดเบิร์ดโชว์ ครั้งที่ 2 "แบบเบิร์ดเบิร์ด อีกแบบ" ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน เมื่อปีพ.ศ. 2530
ปีปกติสุรทินที่วันแรกเป็นวันเสาร์
ปฏิทินสำหรับปีปกติสุรทินที่วันแรกเป็นวันเสาร์ (เช่น พ.ศ. 2565 2554 2548 2537 2526 2520 2515 ) <!-- รูปแบบเก่า -->
อู่กรุงเทพ
บริษัท อู่กรุงเทพ จำกัด (The Bangkok Dock Company (1957) Limited) เป็นรัฐวิสาหกิจในประเทศไทย สังกัดกระทรวงกลาโหม ประกอบกิจการอู่เรือ สร้าง ซ่อมเครื่องจักร เครื่องกลเรือ และอุตสาหกรรมพาณิชย์นาวีของกองทัพไทย
ประวัติ
บริษัท อู่กรุงเทพ จำกัด ดำเนินกิจการต่อเนื่องมาจากบริษัท บางกอกด๊อก จำกัด ซึ่งก่อตั้งเมื่อปี พ.ศ. 2408 โดยกัปตันจอห์น บุช นักลงทุนชาวอังกฤษ และราชนาวีไทยต้องเข้ามาควบคุมกิจการในช่วงหลังสงครามโลกครั้งที่สอง และส่งคืนให้แก่ประเทศอังกฤษหลังเสร็จสิ้นสงคราม แต่ บางกอกด๊อก ต้องเลิกกิจการในปี พ.ศ. 2494 และขายกิจการกลับมาเป็นของบริษัท อู่กรุงเทพ จำกัด อีกครั้งเมื่อวันที่ 1 เมษายน พ.ศ. 2495 และได้มีการโอนกิจการโดยสมบูรณ์ให้กองทัพเรือ ในปี พ.ศ. 2500 พร้อมทั้งเปลี่ยนชื่อภาษาอังกฤษของบริษัทจาก Bangkok Dock Co., Ltd. มาเป็น Bangkok Dock company (1957) Limited. เมื่อวันที่ 15 พฤศจิกายน พ.ศ. 2500 ต่อมาในปี พ.ศ. 2521 กองทัพเรือจึงโอนหุ้นทั้งหมดให้กระทรวงการคลังเป็นผู้ถือหุ้น ตามมติคณะรัฐมนตรี โดยกระทรวงการคลัง มอบหมายให้กองทัพเรือเป็นผู้ควบคุมนโยบาย และในปี พ.ศ. 2526 คณะรัฐมนตรี ได้มีมติให้อู่กรุงเทพ มีฐานะเป็นรัฐวิสาหกิจ ประเภทยุทธปัจจัย อยู่ในความควบคุมของกองทัพเรือ
บริษัท อู่กรุงเทพ จำกัด มีสำนักงานใหญ่ตั้งอยู่ริมแม่น้ำเจ้าพระยาฝั่งตะวันออก ระหว่างสะพานกรุงเทพ และสะพานสมเด็จพระเจ้าตากสิน มีพื้นที่ 20 ไร่ 1 งาน 82 ตารางวา เป็นพื้นที่อู่จำนวน 2 อู่ สามารถซ่อมเรือขนาดระวางบรรทุก 3,000 - 4,000 ตัน ได้ 3 ลำในเวลาเดียวกัน และยังมีสำนักงานธุรกิจตั้งอยู่ที่อู่ราชนาวีมหิดลอดุลยเดช กรมอู่ทหารเรือ ตำบลสัตหีบ อำเภอสัตหีบ จังหวัดชลบุรี อีกแห่งหนึ่ง มีพื้นที่ 44 ไร่ 2 งาน เป็นลักษณะอู่ลอย
การดำเนินงาน
บริษัท อู่กรุงเทพ จำกัด มีผลกำไรสุทธิ ในปี พ.ศ. 2553 จำนวน 13,266,419.67 บาท คิดเป็นกำไรต่อหุ้น 13.27 บาท
ผลงานของบริษัท
บริษัท อู่กรุงเทพ จำกัด มีผลงานการต่อเรือสำคัญ อาทิ โครงการเรือน้ำมันกองทัพเรือ เรือตรวจการไกลฝั่ง เรือระบายพลประจำเรือหลวงอ่างทอง เรือหลวงสุรินทร์ เรือหลวงทองหลาง เรือหลวงวังนอก เรือหลวงทองแก้ว เรือหลวงวังใน เรือหลวงศุกร์ เรือหลวงสุริยะ เรือหลวงถลาง เรือเวรด่วนทางธุรการ
นอกจากนั้นยังได้รับมอบหมายให้ดำเนินโครงการสำคัญ อาทิ พิพิธภัณฑ์เรือหลวงท่าจีน การกู้เรือหลวงกระบุรีออกจากการเกยตื้นภายหลังเหตุการณ์สึนามิ ณ ฐานทัพเรือพังงา จังหวัดพังงา โครงการเรือออมสิน โครงการยานวิจัยใต้น้ำขนาดเล็ก
ติง จวิ้นฮุย
ติง จวิ้นฮุย (1 เมษายน ค.ศ. 1987 ในยี่ซิง อู๋ซี มณฑลเจียงซู) เป็นนักสนุกเกอร์อาชีพชาวจีนที่ประสบความสำเร็จมากที่สุดในช่วงวัยรุ่นตอนปลายตามด้วย จอห์น ฮิกกินส์ ที่คว้าแชมป์รายการเก็บคะแนนถึงสามครั้ง รวมทั้งเป็นผู้เล่นคนแรกไม่ได้มาจากเกาะอังกฤษได้คว้าแชมป์รายการยูเคแชมเปียนชิป เขายังเป็นผู้เล่นที่เข้าเบรกดี ติงทำเซนจูรีเบรกได้ว่ากว่า 350 ครั้งในอาชีพของเขา
ในธันวาคมปี 2006 ได้สมัครเข้ามหาวิทยาลัยเซี่ยงไฮ้เจียวทงเพื่อที่จะศึกษาในวิชาบริหารธุรกิจและการจัดการ เขาอาศัยในประเทศอังกฤษในช่วงมีฤดูกาลสนุกเกอร์ เขามีเพื่อนที่ดีกับเพื่อนร่วมชาติอย่าง เหลียง เหวินปั๋ว ทั้งคู่ร่วมการฝึกซ้อมในเชฟฟีลด์ เวิลด์สนุกเกอร์อะคาเดมี
อ้างอิง
1987
Pubistylus
Pubistylus เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคืออันดามัน และ หมู่เกาะนิโคบาร์
สปีชีส์ในสกุล ได้แก่:
ประเทศศรีลังกาในเอเชียนเกมส์
ประเทศศรีลังกา เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติศรีลังกา เป็นผู้รับผิดชอบส่งนักกีฬาศรีลังกาเข้าร่วมการแข่งขัน ทีมชาติศรีลังกาได้รับเหรียญรางวัลจากการแข่งขันทั้งหมด 11 เหรียญทอง 11 เหรียญเงิน 24 เหรียญทองแดง รวมทั้งสิ้น 46 เหรียญ
ลิงลมใต้
ลิงลมใต้ หรือ นางอายใต้ (Sunda slow loris, Southern loris) เป็นสัตว์เลี้ยงลูกด้วยนมในอันดับวานร (Primates) ขนาดเล็ก มีชื่อวิทยาศาสตร์ว่า Nycticebus coucang
ลักษณะ
มีรูปร่างอ้วนกลมคล้ายตุ๊กตา ตากลมโต หูมีขนาดเล็กและสั้น แขนขาค่อนข้างสั้น นิ้วที่สองจะมีเล็บที่ยาวและงองุ้มเข้าหาตัว หางสั้นมากจนแทบไม่มีหาง มีสีขนที่หลากหลาย ขนนุ่มละเอียด สั้น เหมือนกำมะหยี่ บางตัวอาจมีสีเทา บางตัวอาจมีสีน้ำตาลเข้ม หรือสีเหลืองนวล ๆ หรือบางตัวอาจมีสีดำ สันหลังมีเส้นสีเข้มลากยาวลงมาจากหัวถึงกลางหลัง มีความยาวลำตัวและหัว 30-38 เซนติเมตร ความยาวหาง 1-2 เซนติเมตร น้ำหนักประมาณ 1 กิโลกรัม
แหล่งที่อยู่
ในอดีตพบบ่อย ตามชายป่า แต่ในปัจจุบัน ลดปริมาณลงมาก เนื่องจากถูกจับไปเป็นสัตว์เลี้ยงและถูกล่าเพื่อปรุงยาสมุนไพร รวมทั้งเป็นอาหารของชาวบ้านที่อาศัยอยู่บริเวณชายป่าด้วย
จอห์น ฮิกกินส์
จอห์น ฮิกกินส์ (John Higgins, MBE) เป็นนักสนุกเกอร์อาชีพชาวสกอตแลนด์จากเมืองวิสชอว์ เทิร์นโปรตั้งแต่ในปี 1992 เขาได้แชมป์ถึง 25 ครั้งรวมถึงเวิลด์แชมเปียนชิป 4 ครั้ง และ ยูเคแชมเปียนชิป 3 ครั้ง และได้แชมป์รายการมาสเตอส์ถึง 2 ครั้ง เขาเป็นหนึ่งในผู้เล่นที่ประสบความสำเร็จมากที่สุดในประวัติศาสตร์ของกีฬาสนุกเกอร์ และรวมเซนจูรีเบรกได้มากกว่า 550 ครั้งในการเล่นอาชีพของเขา
อ้างอิง
1975
การย่อยสลายทางชีวภาพ
การย่อยสลายทางชีวภาพ (biodegradation) หรือการสลายตัวทางชีวภาพ คือสารเคมีที่สลายตัวของวัสดุจากเชื้อแบคทีเรียหรือทางชีวภาพอื่นๆ โดยมีความสัมพันธ์กับระบบนิเวศ การจัดการขยะ ชีวการแพทย์ และสภาพแวดล้อมทางชีวภาพ ซึ่งเกี่ยวข้องกับผลิตภัณฑ์ที่เป็นมิตรต่อสิ่งแวดล้อมที่สามารถย่อยสลายกลับไปเป็นธาตุตามธรรมชาติ สารอินทรีย์จะถูกย่อยสลายด้วยออกซิเจน หรือไม่ใช้ออกซิเจน
การย่อยสลายทางชีวภาพคือกระบวนการที่นำสารอินทรีย์มาทำปฏิกิริยากับสารอนินทรีย์ ทำให้ย่อยสลายได้ ซึ่งอินทรียวัตถุจะเปลี่ยนเป็นแร่ธาตุ สารลดแรงตึงผิวซึ่งจะหลั่งออกมายังผิวด้านนอกโดยการทำงานของเซลล์จุลินทรีย์ เพื่อเพิ่มกระบวนการย่อยสลายทางชีวภาพ การย่อยสลายทางทั่วไปใช้อินทรีย์วัตถุ เช่น พืช สัตว์ และสารอื่นๆที่เกิดจากสิ่งมีชีวิต หรือวัตถุที่มีความคล้ายคลึงกับพืช และสัตว์ ที่ทำให้จุลินทรีย์สามารถนำไปใช้ได้ จุลินทรีย์บางชนิดเกิดขึ้นตามธรรมชาติ โดยจุลินทรีย์มีความหลากหลายในกระบวนการสร้าง นำไปสู่การย่อยสลาย การเปลี่ยนรูปแบบ หรือสะสมในรูปสารประกอบไฮโดรคาร์บอน เช่น น้ำมัน โพลีคลอริเนตไบฟีนิล (PCBs) โพลิอะโรมาติกไฮโดรคาร์บอน (PAHs) สารทางยา สารกัมมันตรังสี และโลหะหนัก
นวัตกรรมวิธีการที่สำคัญในการย่อยสลายของจุลินทรีย์ได้เปิดเผยรายละเอียดด้านข้อมูลทางพันธุกรรม การศึกษาสารพันธุกรรมทั้งหมดของจุลินทรีย์ การศึกษาด้านโปรตีนทั้งหมดที่มีในรหัสพันธุกรรม ชีวสารสนเทศ การวิเคราะห์สิ่งแวดล้อมของจุลินทรีย์ระดับสูง เพื่อนำไปสู่กระบวนการย่อยสลายทางชีวภาพ และความสามารถของจุลินทรีย์เพื่อปรับให้เข้ากับสภาพแวดล้อมที่เปลี่ยนแปลง ผลิตภัณฑ์ที่มีสารย่อยสลายชีวภาพได้ และสารย่อยสลายทางชีวภาพไม่ได้ ในการตลาดมักบอกว่าสลายได้ทางชีวภาพได้
มาตรวิทยา
ในธรรมชาติ การย่อยสลายทางชีวภาพด้วยวัสดุที่แตกต่างกัน จะใช้อัตราส่วนที่แตกต่างกันด้วย เพื่อให้สามารถทำงานอย่างมีประสิทธิภาพ ซึ่งจุลินทรีย์ต้องการแสง น้ำ และออกซิเจน ในการช่วยย่อยสลายทางชีวภาพ อุณหภูมิเป็นปัจจัยสำคัญในการกำหนดอัตราการย่อยสลายทางชีวภาพ เนื่องจากในสภาพอากาศอบอุ่นทำให้จุลินทรีย์มีแนวโน้มทำงานซ้ำๆได้เร็วขึ้น
การย่อยสลายทางชีวภาพสามารถวัดเป็นจำนวนได้หลายวิธี นักวิทยาศาสตร์มักใช้การทดสอบการหายใจของจุลิทรีย์ที่ใช้ออกซิเจน (Aerobe) ในการหายใจ โดยเก็บตัวอย่างที่เป็นของเสียในรูปของแข็ง ที่ประกอบด้วยจุลินทรีย์และดิน ต่อมาผึ่งลมทิ้งไว้หลายวัน จุลินทรีย์จะทำการย่อยตัวอย่างทีละน้อย และผลิตก๊าซคาร์บอนไดออกไซด์ ซึ่งผลของก๊าซคาร์บอนไดออกไซด์จะเป็นตัวบ่งชี้การย่อยสลาย การย่อยสลายทางชีวภาพสามารถวัดโดยจุลินทรีย์ที่ไม่ใช้ออกซิเจน (Anaerobic) และจำนวนมีเทน หรือ โลหะผสมที่สามารถผลิตได้ ในวรรณกรรมทางวิทยาศาสตร์ เรียกว่า กระบวนการการบำบัดสารมลพิษทางชีวภาพ
พลาสติก
พลาสติกย่อยสลายได้ทางชีวภาพ (Biodegradable plastic หรือ Compostable plastic) มักเรียกว่า พลาสติกชีวภาพ พลาสติกย่อยสลายได้ทางชีวภาพ จะถูกแตกสลายเป็นเศษเล็กๆ จากการกระทำของน้ำ แสงแดด(ถ้ามี) และออกซิเจน ต่อมาเศษเล็กๆเหล่านั้นจะเป็นอาหารของเชื้อแบคทีเรีย พลาสติกดังกล่าวส่วนใหญ่เป็นโพลีเอสเทอร์ (Polyester)เนื่องจากพันธะของเอสเทอร์ มีความไวต่อการถูกทำลายด้วยน้ำ บางตัวอย่างของโพลีทรีไฮดรอกซิลบิวไทเรด (Poly-3-hydroxybutyratepoly-3-hydroxybutyrate) ในธรรมชาติ มาทดแทนกรดโพลีแลกติก (Polylactic acid) และโพลีคาร์โพรแลกโตน (polycaprolactone)สังเคราะห์ และอื่นๆ เช่น เซลลูโลสอะชีเตด และเซลลูลอยด์หรือเซลลูโลสไนเทรด
ภายใต้ออกซิเจนที่ต่ำ พลาสติกย่อยสลายทางชีวภาพจะย่อยสลายช้าลง และผลิตก๊าซมีเทน เหมือนอินทรียวัตถุอื่นๆ กระบวนการสลายจะเร่งในกองปุ๋ยหมัก พลาสติกที่จะทำจากแป้งจะย่อยสลายภายใน 2-4 เดือนในถังหมักที่บ้าน ขณะที่กรดโพลิแลกติกส่วนใหญ่ไม่ย่อยสลายที่อุณหภูมิที่สูง กว่าถึงจะย่อยสลายได้โพลีคาร์โพรแลกโตน และแป้งโพลีคาร์โพรแลกโตนจะย่อยสลายช้ากว่า แต่ปริมาณของแป้งจะเร่งการสลายตัวโดยหลังพื้นที่ผิวรูพรุนสูง ใช้เวลาหลายเดือน
เทคโนโลยีการย่อยสลายทางชีวภาพ
ในปี 1973 ได้พิสูจน์ครั้งแรกทว่าโพลีเอสเตอร์สามารถย่อยสลายเมื่อกำจัดทางชีวภาพ เช่นดิน ผลคือโพลีเอสเตอร์ทนน้ำและสามารถละลายและขึ้นรูปเป็นแผ่น ขวดและผลิตภัณฑ์อื่นๆ ทำให้พลาสติกบางชนิดเป็นผลิตภัณฑ์ที่ย่อยสลายทางชีวภาพ ต่อมา Polyhydroxylalkanoates (PHAs) ถูกผลิตได้โดยตรงจากทรัพยากรทดแทนโดยจุลินทรีย์ ประมาณ 95% ของเซลล์และแบคทีเรียสามารถจัดการทางพันธุกรรม องค์ประกอบและย่อยสลายทางชีวภาพของ PHAs สามารถควบคุมโดยการผสมกับโพลิเมอร์ธรรมชาติอื่น ๆ ในช่วงปี 1980 บริษัท ไอซีไอ Zenecca เชิงพาณิชย์เกี่ยวกับ PHAs ภายใต้ Biopol ซึ่งมีผลิตภัณฑ์ขวดแชมพูและผลิตภัณฑ์เครื่องสำอางค์อื่นๆการตอบสนองต่อผู้บริโภคเป็นเรื่องผิดปกติ ผู้บริโภคก็เต็มใจที่จะจ่ายมากขึ้นสำหรับสินค้านี้เพราะเป็นธรรมชาติและย่อยสลายได้ทางชีวภาพ ซึ่งไม่เคยเกิดขึ้นมาก่อน
ขณะนี้ เทคโนโลยีการย่อยสลายทางชีวภาพมีการพัฒนาในทางการตลาดอย่างสูง ด้วยการใช้งานการผลิตบรรจุภัณฑ์และทางการแพทย์ เทคโนโลยีการย่อยสลายเป็นกังวลกับการผลิตทางวิทยาศาสตร์ของวัสดุที่ย่อยสลายได้ทางชีวภาพ กำหนดกลไกทางวิทยาศาสตร์ของพันธุศาสตร์พืชเข้าสู่กระบวนการ นักวิทยาศาสตร์และองค์กรการผลิตสามารถช่วยเปลี่ยนแปลงสภาพภูมิอากาศส่งผลกระทบโดยการพัฒนาพันธุศาสตร์พืชที่จะเลียนแบบเทคโนโลยีในปัจจุบัน โดยมองไปที่พืช เช่น วัสดุเก็บเกี่ยวที่ย่อยสลายได้ผ่านการสังเคราะห์แสง ของเสียและสารพิษในขั้นแรก
เทคโนโลยีการย่อยสลายทางชีวภาพ Oxo นำมาพัฒนาในการผลิตพลาสติกย่อยสลายทางชีวภาพ โดยการคิดผลิตภัณฑ์โมเลกุลขนาดใหญ่พอลิเมอร์ของพลาสติก ประกอบด้วยคาร์บอน ไฮโดรเจน ออกซิเจนในอากาศ ผลิตภัณฑ์ที่ย่อยสลายได้ จากหนึ่งสัปดาห์เป็นหนึ่งปีสองปี ต่อไปเรื่อยๆ กระบวนการเสียภาพทางเคมีเกิดปฏิกิริยาโมเลกุลขนาดใหญ่พอลิเมอร์ของพลาสติก ปฏิกิริยานี้เกิดขึ้นโดยปราศจากการเติมตัวเสียสภาพแต่ก็มีอัตราที่ช้ามาก คือเหตุผลของพลาสติกเมื่อทิ้งไว้ในสิ่งแวดล้อมเป็นเวลานานด้วยปฏิกิริยานี้ จะกระตุ้นและเร่งกระบวนการย่อยสลายทางชีวภาพ
รากศัพท์ของการย่อยสลาย
ใช้ครั้งแรกในบทความทางชีวภาพปี ค.ศ. 1961 ขณะที่ลูกจ้างอธิบายการสลายตัวของวัตถุที่มีส่วนประกอบของคาร์บอน ไฮโดรเจน และออกซิเจน ด้วยจุลินทรีย์ ในปัจจุบันการย่อยสลายทางชีวภาพมีการส่งเสริมผลิตภัณฑ์ที่เป็นมิตรกับสิ่งแวดล้อมที่เป็นส่วนหนึ่งของวงจรธรรมชาติของโลก และมีความสามารถในการย่อยสลายกลับไปเป็นธาตุธรรมชาติ
สหวิช ขำเปี่ยม
สหวิช ขำเปี่ยม (ชื่อเล่น เยี่ยม; เกิดวันที่ 17 พฤศจิกายน พ.ศ. 2537) เป็นนักฟุตบอลชาวไทยตำแหน่งผู้รักษาประตู ปัจจุบันเล่นให้กับสุพรรณบุรีเอฟซี ใน ไทยลีก2
สหวิช ติดทีมชาติไทยชุดอายุไม่เกิน 21 ปีรายการทันเนียน นิวส์เปเปอร์คัพ และเป็นบุตรชายของ พ.ต.อ.ชัยยง ขำเปี่ยม อดีตผู้รักษาประตูมือหนึ่งทีมชาติไทยในยุค 90
ประวัติ
สหวิช ขำเปี่ยม มีชื่อเล่นว่าเยี่ยม เกิดเมื่อวันที่ 17 พฤศจิกายน ปี 1994 เป็นบุตรชายของพ.ต.อ.ชัยยง ขำเปี่ยม อดีตผู้รักษาประตูทีมชาติไทย และนางวันนา ขำเปี่ยม เริ่มเข้ารับการศึกษาในชั้นอนุบาลถึงชั้นประถมที่โรงเรียนพระมารดานิจจานุเคราะห์ และศึกษาต่อในระดับชั้นมัธยมที่โรงเรียนบดินทรเดชา (สิงห์ สิงหเสนี) ปัจจุบันจบการศึกษาจากคณะนิติศาสตร์ มหาวิทยาลัยธรรมศาสตร์
การเล่นฟุตบอล
สหวิช เล่นฟุตบอลตั้งแต่อายุได้ 7 ขวบ โดยได้รับการฝึกฝนจากชัยยง ขำเปี่ยม ผู้เป็นพ่อ และเลือกเล่นในตำแหน่งผู้รักษาประตู จนกระทั่งได้เข้าสู่ทีมชุดเยาวชนของสโมสรฟุตบอลเมืองทอง ยูไนเต็ด
นนทบุรี เอฟซี
ฤดูกาล 2013 สหวิช ได้มีโอกาสลงเล่นในลีกอาชีพเป็นครั้งแรก เมื่อได้ย้ายไปเล่นให้กับสโมสรนนทบุรี เอฟซี ในลีกภูมิภาค ดิวิชัน 2 กลุ่มกรุงเทพและภาคกลาง ด้วยสัญญายืมตัว โดยได้รับเสื้อหมายเลข 32 และลงเล่นภายใต้การคุมทีมของสระราวุฒิ ตรีพันธ์
สหวิช ลงเล่นในลีกอาชีพนัดแรกเมื่อวันที่ 2 มีนาคม 2013 ในนัดที่เอาชนะ อาร์แบค-บีอีซี เทโรศาสน 3-2 ที่สนามกีฬากลางจังหวัดนนทบุรีและนัดต่อมาพบกับสมาคมกีฬาไทยฮอนด้า โดยบุกไปเอาชนะได้ถึงถิ่นสนามกีฬาสถาบันเทคโนโลยีพระจอมเกล้าเจ้าคุณทหารลาดกระบังด้วยสกอร์ 3-1 สหวิชทำผลงานได้อย่างดีจนยึดตำแหน่งผู้รักษาประตูมือหนึ่งมาได้ ทำให้ได้ลงสนามอย่างต่อเนื่อง ตลอดจนมีโอกาสลงเล่นในฟุตบอลชิงถ้วยไทยเอฟเอคัพเป็นครั้งแรก ในรอบ 64 ทีมที่เสมอกับร้อยเอ็ด ยูไนเต็ด 2-2 ที่สนามกีฬากลางจังหวัดนนทบุรี และในการดวลจุดโทษตัดสินสหวิช ขำเปี่ยม ในวัย 18 ปี สามารถเซฟจุดพาสโมสรผ่านเข้าสู่รอบต่อไปได้สำเร็จ ก่อนจะแพ้ให้กับสโมสรโอสถสภา เอ็ม-150 ในรอบ 32 ทีมสุดท้าย
ในช่วงครึ่งฤดูกาลหลัง สโมสรมีผลงานที่แผ่วลงไป โดยแพ้ติดต่อกันถึง 10 นัดรวด ทำให้จากที่เคยมีลุ้นเลื่อนชั้น กลับจบฤดูกาลด้วยอันดับที่ 12 ของกลุ่ม
ศุลกากร ยูไนเต็ด
ฤดูกาล 2014 สหวิช ขำเปี่ยม ย้ายทีมด้วยสัญญายืมตัวอีกครั้ง โดยย้ายมาเล่นให้กับศุลกากร ยูไนเต็ด ในลีกภูมิภาค ดิวิชัน 2 กลุ่มกรุงเทพและภาคกลาง ในช่วงครึ่งฤดูกาลหลัง โดยได้รับเบอร์เสื้อหมายเลข 40 และลงเล่นภายใต้การคุมทีมของการ์ลอส ซานเชซ รูบิอู โค้ชชาวสเปน
สหวิช ได้ลงเล่นให้ศุลกากรเป็นนัดแรกเมื่อวันที่ 20 กรกฎาคม 2014 ในนัดที่บุกมาชนะสโมสรฟุตบอลมหาวิทยาลัยนอร์ทกรุงเทพ 1-0 ที่สนามวิทยาลัยนอร์ทกรุงเทพ และมีส่วนช่วยให้สโมสรจบฤดูกาลด้วยอันดับ 6 ของกลุ่ม ด้วยการลงเล่น 6 นัด
พัทยา ยูไนเต็ด
เดือนมกราคม 2015 สหวิช ขำเปี่ยม ย้ายมาร่วมทีมพัทยา ยูไนเต็ด ในระดับไทยลีก ดิวิชัน 1 โดยได้เบอร์เสื้อหมายเลข 32 และลงเล่นภายใต้การคุมทีมของ ฌอน ลุค เซนต์บิวรี โค้ชชาวอังกฤษ แต่ยังไม่มีโอกาสได้ลงสนาม เพราะต้องรับบทเป็นผู้รักษาประตูตัวสำรองของ ภัทร ปิยภัทร์กิติ (ภานุวัฒน์ ตั้งอนุรักษ์) อดีตผู้รักษาประตูทีมชาติไทยชุดซีเกมส์ผู้มากประสบการณ์ ภายหลังเมื่อทีมได้เปลี่ยนหัวหน้าผู้ฝึกสอนเป็น ลิม จอง เฮือน ก็ได้รับโอกาสลงเล่นให้กับทีมไปทั้งสิ้น 6 เกม และทีมสโมสรฟุตบอลพัทยา ยูไนเต็ดก็ได้เลื่อนชั้นขึ้นสู่ไทยพรีเมียร์ลีก
วิทยาลัยการบินและคมนาคม มหาวิทยาลัยศรีปทุม
วิทยาลัยการบินและคมนาคม มหาวิทยาลัยศรีปทุม (College of Aviation and Transportation, Sripatum University) เป็น วิทยาลัย สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอน ทางด้านการบินการคมนาคมและความปลอดภัย
หลักสูตร
หมายเหตุ : กลุ่มวิชานักบิน จะมีให้ได้เลือกว่าจะเรียนระหว่าง นักบินส่วนบุคคล (Private Pilot License : PPL) หรือ นักบินพาณิชย์ (Commercial Pilot Licence : CPL) โดยการเรียนต่อกลุ่มวิชานักบิน จะต้องเสียค่าใช้จ่ายเพิ่มเติมนอกเหนือหลักสูตรด้วยตัวเอง
ฮับกีโด
ฮับกีโด (, Hanja: 合氣道) ศิลปะการต่อสู้ ป้องกันตัวของชนชาติเกาหลี โดยได้รับอิทธิพลมาจากไอกิโด ซึ่งเป็นศิลปะการป้องกันตัวของญี่ปุ่น กำเนิดและเผยแผ่หลังสงครามโลกครั้งที่สอง จากการลื่นไหลของวัฒนธรรม ของชนชาติจีน และ ญี่ปุ่น มีความเด่นชัดในแนวทางเฉพาะตัว เนื่องจากได้ปรับแก้ไขข้อบกพร่องของไอกิโด ใช้ต่อสู้ได้ทั้งระยะไกลถึงระยะประชิด ผสมผสานการต่อสู้ของ ไอกิโด เทควันโด ยูโด ยูยิตสู
ข้าวลืมผัว
ประวัติ
ข้าวลืมผัว ปลูกโดยกลุ่มชาติพันธุ์ม้งหรือพี่น้องม้ง ที่บ้านรวมไทยพัฒนาที่ 3 ตำบลรวมไทย พัฒนา อำเภอพบพระ จังหวัดตาก โดยจะปลูกในสภาพไร่พื้นที่สูง (สูงจากระดับน้ำทะเลปานกลาง ประมาณ 650 เมตร) อยู่ในกลุ่มพันธุ์ข้าวเหนียวดำที่พี่น้องม้งเรียกรวมๆกันว่า "เบล้ฉัง" และปลูกเพื่อใช้ทำขนมพิเศษในโอกาสปีใหม่ โดยจะนำข้าวไปนึ่ง แล้วตำให้เหนียว ห่อด้วยใบตอง ย่างไฟจนหอม รับประทานกับน้ำอ้อย นมข้นหวาน หรือน้ำตาล เรียกว่า "จั๋ว" ในภาษาไทยจะเรียกว่า "พิซซ่าม้ง"
ในปี 2533 นายพนัส สุวรรณธาดา ตำแหน่งในขณะนั้น คือ เจ้าพนักงานการเกษตร 5 ศูนย์วิจัยข้าวพิษณุโลก ได้นำมาคัดเลือกพันธุ์ให้บริสุทธิ์ครั้งแรก ระหว่าปี 2534-2538 และทำแปลงผลิตเมล็ดพันธุ์บริสุทธิ์ในปี 2539 เพื่อนำเมล็ดพันธุ์ที่ได้ไปให้พี่น้องม้งเพื่อใช้ประโยชน์ต่อไป แต่ด้วยวิธีการปลูกแบบชาวเขาที่มักปลูกข้าวหลายพันธุ์ใกล้กันหรือปลูกด้วยกัน ทำให้ข้าวเหนียวลืมผัวมีเมล็ดพันธุ์ข้าวพันธุ์อื่นปน และไม่เป็นพันธุ์บริสุทธิ์ เพื่อไม่ให้สูญพันธุ์ ในปี 2550 ศูนย์วิจัยข้าวพิษณุโลก และศูนย์วิจัยข้าวแพร่ จึงได้เริ่มทำการคัดเลือกพันธุ์บริสุทธิ์อีกครั้ง และในวันที่ 9 มีนาคม 2555 คณะกรรมการพิจารณาพันธุ์ข้าว มีมติรับรองพันธุ์ข้าวเหนียวลืมผัว
ที่มาของชื่อ
ในระหว่างการคัดเลือกพันธุ์บริสุทธิ์ครั้งแรก พี่น้องม้งที่เป็นคนงานให้นักวิจัยได้เล่าถึงความอร่อยของพันธุ์ข้าวนี้ว่า "อร่อยมากจนภรรยารับประทานเองหมด จนลืมแบ่งไว้ให้สามี" นักวิจัย จึงพูดเล่นๆว่า "อย่างนี้ก็เป็นข้าวลืมผัวน่ะสิ" ไม่ได้หมายถึงรับประทานแล้วจะลืมผัวเหมือนที่เข้าใจกัน
การปลูก
หากปลูกในสภาพเช่นนี้จะได้เมล็ดที่อ้วน สีม่วงดำ คุณค่าทางโภชนาการสูง ให้ผลผลิตเฉลี่ย 343-455 กก./ไร่
มีผลผลิตต่ำ และอ่อนแอต่อโรค เช่น โรคไหม้ กิ่งบนใน ข้อต่อใบ และคอรวง โรคใบจุดสีน้ำตาล โรคใบขีดสีน้ำตาล โรคขอบใบแห้ง โรคเมล็ดด่าง โรคดอกกระถิน และแมลงศัตรูข้าวที่สำคัญ เช่น เพลี้ยกระโดดสีน้ำตาล หนอนห่อใบข้าว หนอนกอ แมลงบั่ว ศัตรูพวกหนูตัวเล็กๆ และนก
การพัฒนา
จากผลงานการวิจัยโดย ดร.อัจฉราพร ณ ลำปาง เนินพลับ นักวิชาการเกษตรชำนาญการพิเศษ ศูนย์วิจัยพิษณุโลก สำนักวิจัยและพัฒนาข้าว กรมการข้าว พบว่า ข้าวเหนียวดำลืมผัวมีค่าดัชนีน้ำตาลต่ำกว่าข้าวเหนียว ที่บริโภคทั่วไปมาก และมีคุณค่าทางโภชนาการสูงกว่าข้าวเจ้าสีพันธุ์ทั่วไป ประกอบด้วยสารต้านอนุมูลอิสระรวมต่างๆ จึงมีแนวโน้มที่ดีในการนำสารสกัดจากข้าวเหนียวพันธุ์ลืมผัวมาพัฒนาเป็นยาต้านโรคอัลไซเมอร์ได้ในอนาคต
กฎห้าวินาที
กฎห้าวินาที (five-second rule) บางครั้งเรียกว่า กฎสามวินาที (three-second rule) เป็นความเชื่อเกี่ยวกับสุขอนามัยอาหารที่ระบุถึงกรอบเวลาที่ปลอดภัยของการเก็บอาหาร (หรือบางครั้งเป็นเครื่องใช้บนโต๊ะอาหาร เช่น ช้อน ส้อม) หลังจากตกลงบนพื้นและเสี่ยงต่อการปนเปื้อน
ยังไม่มีฉันทามติทางวิทยาศาสตร์ของการใช้กฎโดยทั่วไป และที่มาของกฎไม่แน่ชัด  อาจเป็นกฎที่ต่อยอดมาจากทฤษฎีเชื้อโรคในช่วงปลายศตวรรษที่ 19 การกล่าวถึงกฎดังกล่าวปรากฏครั้งแรกในนิยายเรื่อง Wanted: Rowing Coach ที่ตีพิมพ์ในปี ค.ศ. 1995
กองทัพโมซัมบิก
กองทัพโมซัมบิก มีชื่อเรียกอย่างเป็นทางการว่า กองทัพป้องกันโมซัมบิก (Forças Armadas de Defesa de Moçambique :FADM) ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ ทหารอาสาสมัคร
กลางเดือนสิงหาคม ค.ศ. 1994 กองทัพโมซัมบิกได้มีการจัดส่วนราชการใหม่ ภายหลังสิ้นสุดสงครามกลางเมือง โดยรวมกองกำลังที่งสอง ได้แก่ กองกำลังประชาชนปลดปล่อยโมซัมบิก (People's Forces of Liberation of Mozambique : FPLM) และ RENAMO.
หม่อมราชวงศ์ปัทมนัดดา ยุคล
หม่อมราชวงศ์ปัทมนัดดา ยุคล (9 กรกฎาคม พ.ศ. 2506 - ) นักตัดต่อ / นักลำดับภาพ
หม่อมราชวงศ์ปัทมนัดดา ยุคล เป็นพระธิดาคนโตของหม่อมเจ้าชาตรีเฉลิม ยุคล กับหม่อมวิยะดา (บุษปวานิช)
Pternopetalum
Pternopetalum เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือหิมาลัย ถึงเกาหลีและภาคเหนือ อินโดจีน
สปีชีส์ในสกุล ได้แก่:
สำนักวิชาสหเวชศาสตร์ มหาวิทยาลัยวลัยลักษณ์
สำนักวิชาสหเวชศาสตร์ มหาวิทยาลัยวลัยลักษณ์ (School of Allied Health Sciences Walailak University) เป็นหน่วยงานในสังกัดมหาวิทยาลัยวลัยลักษณ์ ซึ่งมีบทบาทด้านการศึกษาเทคนิคการแพทย์ รวมถึงอนามัยสิ่งแวดล้อม, อาชีวอนามัย, กายภาพบำบัด และเป็นหนึ่งในสถาบันผลิตบัณฑิตเทคนิคการแพทย์ที่สภาเทคนิคการแพทย์รับรองปริญญาในวิชาชีพอย่างต่อเนื่อง
นอกจากนี้ สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติ ซึ่งเป็นแห่งแรกของประเทศไทย
ประวัติ
สำนักวิชาสหเวชศาสตร์และสาธารณสุขศาสตร์ มหาวิทยาลัยวลัยลักษณ์ ได้เปิดรับนักศึกษารุ่นแรกเมื่อปีการศึกษา 2541 ใน 3 หลักสูตร อันได้แก่ เทคนิคการแพทย์, อนามัยสิ่งแวดล้อม, อาชีวอนามัยและความปลอดภัย ครั้นปีการศึกษา 2548 ได้เปิดสอนหลักสูตรกายภาพบำบัด ซึ่งการเรียนการสอนหลักสูตรปริญญาตรีทุกหลักสูตรดังกล่าวนับเป็นแห่งแรกในภาคใต้ของประเทศไทย เพื่อตอบสนองความต้องการของสังคม เนื่องด้วยเป็นสาขาที่ขาดแคลน
กระทั่งต่อมา มหาวิทยาลัยวลัยลักษณ์ได้มีนโยบายในการแยกสำนักวิชาสหเวชศาสตร์และสาธารณสุขศาสตร์ เป็นสำนักวิชาสาธารณสุขศาสตร์ และสำนักวิชาสหเวชศาสตร์ ซึ่งเป็น 2 สำนักวิชาใหม่ของมหาวิทยาลัย ตั้งแต่วันที่ 1 ธันวาคม พ.ศ. 2559
ส่วนเดือนมิถุนายน พ.ศ. 2562 สำนักวิชาสหเวชศาสตร์ มหาวิทยาลัยวลัยลักษณ์ ได้จัดกิจกรรมการศึกษาต่อเนื่องทางเทคนิคการแพทย์ คือการประชุมวิชาการระดับนานาชาติและนานาชาติทางชีวเวชศาสตร์และเทคนิคการแพทย์ โดยได้รับ 10.5 คะแนนจากสภาเทคนิคการแพทย์
ครั้นเดือนกุมภาพันธ์ พ.ศ. 2563 โรงพยาบาลโรคผิวหนังเขตร้อนภาคใต้ จังหวัดตรัง ได้ร่วมลงนามความร่วมมือกับสำนักวิชาสหเวชศาสตร์ มหาวิทยาลัยวลัยลักษณ์ เพื่อความร่วมมือด้านการฝึกอบรม, การพัฒนางานวิจัย และสนับสนุนการเรียนการสอน ซึ่งปีเดียวกันนี้ สำนักวิชาสหเวชศาสตร์ มหาวิทยาลัยวลัยลักษณ์ ได้คัดเลือกนักเรียนเข้าศึกษาต่อระดับปริญญาตรีรอบที่ 2 ในโควตาพื้นที่จังหวัดภาคใต้ โดยใช้คะแนนเฉลี่ยสะสม กับแฟ้มสะสมผลงาน หรือคะแนนสอบจากส่วนกลาง
และในปีการศึกษา 2564 สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติเป็นแห่งแรกของประเทศไทย
ผลงานด้านวิชาการ
อาจารย์ประจำสาขาวิชากายภาพบำบัด สำนักวิชาสหเวชศาสตร์ มหาวิทยาลัยวลัยลักษณ์ มีบทความวิชาการที่ได้รับการนำเสนอในวารสารมหาวิทยาลัยคริสเตียน
Pterygostemon
Pterygostemon เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือเอเชียกลางถึงซินเจียง
สปีชีส์ในสกุล ได้แก่:
อะตอมมิค เบ๊ตตี้
อะตอมมิค เบ๊ตตี้ (Atomic Betty) เป็นการ์ตูนทีวีแอนิเมชันแนวตลกขบขันของประเทศแคนาดา ผลิตโดย Atomic Cartoons, Breakthrough Films & Television, และ Tele Images Kids ออกอากาศทาง TELETOON และ TÉLÉTOON ในประเทศแคนาดา Métropole 6 และ Télétoon ในประเทศฝรั่งเศสและการ์ตูนเน็ทเวิร์ก สำหรับในประเทศสหรัฐอเมริกาและทั่วโลก ช่องการ์ตูนเน็ทเวิร์ก
การ์ตูนเรื่องอะตอมมิค เบ๊ตตี้ เป็นการ์ตูนที่ถูกสร้างโดยใช้ อะโดบี แฟลช ซึ่งทำให้แอนิเมชั่นค่อนข้างแข็งและลงสีแบบเซลเฉด
รายชื่อตอน
ใน 1 ตอนของอะตอมมิค เบ๊ตตี้ จะประกอบด้วยตอนย่อย 2 ตอน
ฤดูกาลที่ 1
สำหรับฤดูกาลที่ 1 นั้นในประเทศแคนาดาและการ์ตูนเน็ทเวิร์กจะเรียงลำดับแต่ละตอนไม่เหมือนกัน ยกเว้นที่ญี่ปุ่นซึ่งจะเรียงลำดับอีกแบบหนึ่ง
ฤดูกาลที่ 3
ฤดูกาลที่ 3 จะถูกผลิตขึ้นในช่วงปี 2008
ดีวีดี
ดีวีดีของอะตอมมิค เบ๊ตตี้ วางจำหน่ายแบบโซนหนึ่งแล้ว โดยบรรจุแผ่นละ 8 ตอนย่อยไว้